Diari Oficial de la Generalitat Valenciana


Sumari del DOGV 7222, del 26-02-2014 (2014/1511)

Notificació de la interlocutòria dictada en el procediment de constitució de l'acolliment número 1248/2013.
-----------------------------------------------------------------------------------------------------------

### Dades del document

Número de DOGV
:   7222

Data del DOGV
:   26-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1511


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de constitució de l'acolliment número 1248/2013. [2014/1511]  
Assumpte civil 001248/2013  
Pedro Moya Donate, secretari del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució que té el text que, literalment, diu:  
  
«Jutjat de Primera Instància número 7 de Castelló de la Plana IG: 12535-42-7-5461-3722876.  
Procediment: constitució de l'acolliment 001248/2013.  
De: Direcció Territorial de la Conselleria de Benestar Social de Castelló i Mónica Chiquillo de Zepeda Kong.  
Procurador/a: -  
Contra: Manuel Mesa Jiménez, Mónica Montoya Chiquillo de Zepeda i E. M. M.  
Procurador/a: -  
Interlocutòria número 361/2013  
Magistrat jutge: José Luis Conde-Pumpido García.  
Castelló de la Plana, 28 d'octubre de 2013  
  
Fets  
Primer. En data 13 de setembre de 2013 va correspondre per torn a este Jutjat l'escrit de la lletrada de la Generalitat Valenciana, que promovia expedient d'acolliment familiar judicial permanent del menor E. M. M., nascut el 26 de novembre de 2012, amb la seua iaia materna Mónica Lourdes Chiquillo de Zepeda Kong, basant-se en els fets que va estimar pertinents i acompanyant els oportuns informes.  
Segon. Que incoant-se el corresponent expedient de jurisdicció voluntària amb el número, es va acordar demanar el consentiment de la persona proposada per a rebre el menor en acolliment, així com als seus pares, Manuel Mesa Jiménez i Mónica Montoya Chiquillo de Zepeda.  
  
Tercer. Que verificat això, van passar les actuacions al Ministeri Fiscal, el qual va emetre un informe favorable a la sol·licitud d'acolliment familiar judicial permanent del menor E. M. M. amb la persona proposada per l'entitat pública, per ser això, a la vista del contingut de l'expedient, el més beneficiós per a aquell.  
  
Raonaments jurídics  
Primer. El present expedient d'acolliment familiar judicial permanent del menor E. M. M. s'ha tramitat amb subjecció al que disposa l'article 1828 de la Llei d'Enjudiciament Civil, i tenint en compte el contingut i l'abast de la documentació i informació aportada junt amb la sol·licitud, de la qual es desprén la necessitat de regularitzar la situació del menor amb vista a salvaguardar els seus interessos, i amb l'única finalitat d'obtindre'n el major benefici, és per això que procedix l'estimació de la sol·licitud promoguda i que ha donat lloc a la formació del present expedient, donant lloc a l'acolliment familiar judicial permanent del referit menor i a favor de la persona proposada per l'entitat pública, d'acord amb el que disposa l'article 173 bis.3 del Codi Civil.  
  
Segon. L'acolliment familiar produïx la plena participació del menor en la vida de família i imposa a qui el rep les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral (art. 173.1 CC). En estos termes han de desenrotllar la seua funció les persones designades per l'entitat pública per a exercir-la.  
  
Part dispositiva  
Per raó del que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, dispose:  
Aprovar l'acolliment familiar judicial permanent del menor E. M. M., a favor de la seua iaia materna Mónica Lourdes Chiquillo de Zepeda Kong, qui assumirà les obligacions a què es referix el raonament jurídic segon d'esta resolució.  
Notifiqueu-ho al promotor, al Ministeri Fiscal, a l'acollidora i als pares biològics del menor.  
Contra la present resolució es pot interposar un recurs d'apel·lació per a l'Audiència Provincial de Castelló, dins dels 20 dies següents al de la seua notificació.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la interlocutòria que ordene i firme.»  
  
Atés que es desconeix el domicili o la residència actuals de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat i Diari Oficial de la Comunitat Valenciana, per a portar a efecte la diligència de notificació a Mónica Montoya Chiquillo de Zepeda.  
  
L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.»  
  
Castelló de la Plana, 18 de desembre de 2013.- El secretari judicial: Pedro Moya Donate.